CELEX: 32021R0911
Language: sl
Date: 2021-05-31 00:00:00
Title: Izvedbena uredba Komisije (EU) 2021/911 z dne 31. maja 2021 o uvrstitvi določenega blaga v kombinirano nomenklaturo

7.6.2021   
               
               
                  SL
               
               
                  Uradni list Evropske unije
               
               
                  L 199/7
               
            
         IZVEDBENA UREDBA KOMISIJE (EU) 2021/911
         z dne 31. maja 2021
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 31. maja 2021
            
               
                  Za Komisijo
               
               
                  v imenu predsednice
               
               Gerassimos THOMAS
               
                  generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev
                        (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Voziček za prevoz pohištva z naslednjimi sestavnimi deli:
                        
                                    —
                                 
                                 
                                    lesna plošča (vlaknena plošča z zaobljenimi koti in robovi);
                                 
                              
                                    —
                                 
                                 
                                    plastične protizdrsne blazinice na zgornji strani plošče;
                                 
                              
                                    —
                                 
                                 
                                    plastična kolesa;
                                 
                              
                                    —
                                 
                                 
                                    kovinski nosilci za namestitev plastičnih koles na spodnji strani plošče.
                                 
                              Izdelek ima ročaj v obliki reže, da ga je na primer mogoče nositi s sabo v roki ali obesiti na steno.
                        Izdelek je namenjen prevozu različnih predmetov, zlasti pohištva in drugih težkih predmetov.
                        (glej sliko)  (*1)
                        
                     
                     
                        4421 99 10 
                     
                     
                        Uvrstitev opredeljujejo splošna pravila 1, 3(b) in 6 za razlago kombinirane nomenklature, opomba 3 k poglavju 44 ter besedilo oznak KN 4421 , 4421 99  in 4421 99 10 .
                        Uvrstitev pod oznako KN 8716 80 00  kot druga vozila brez lastnega pogona je izključena, saj objektivne značilnosti in lastnosti izdelka ne ustrezajo v celoti izrazom pod tarifno številko 8716  in oznako KN 8716 80 00 .
                        Glede na objektivne značilnosti in lastnosti izdelka, kot sta reža v obliki ročaja, ki se ne uporablja za potiskanje izdelka z nogami ali rokami, in zasnova za prevoz težkih predmetov, kot je pohištvo, tako da se le-ti potiskajo, izdelek ni zasnovan tako, da bi ga druga vozila lahko vlekla, da bi ga bilo mogoče potiskati ali vleči z rokami, da bi ga bilo mogoče potiskati z nogami ali da bi ga lahko vlekle živali (glej tudi pojasnjevalne opombe harmoniziranega sistema k tarifni številki 8716 , drugi odstavek).
                        Izdelka ni mogoče šteti za vozilo, ker nima nekaterih značilnosti in lastnosti vozila na ročni ali nožni pogon pod tarifno številko 8716 , ker ni voziček, transportni voziček, ciza ali ročni voziček ali ker ni sestavljen iz določenega dela vozila, kot je šasija.
                        Izdelek se zato uvrsti glede na material, iz katerega je izdelan.
                        Izdelek je sestavljeni proizvod, ki je sestavljen iz različnih materialov (lesa, plastike in kovine). Sestavni del, ki izdelku daje bistveni značaj, je les, saj je lesna plošča glavni del sestavljenega proizvoda in najbolj pomembna za predvideno uporabo izdelka.
                        Izdelek je zato treba uvrstiti pod oznako KN 4421 99 10  kot drugi izdelki iz vlaknenih plošč.
                     
                  
               
            
               (*1)  Slika je samo informativne narave.